Med zimskimi počitnicami je na Ptuju potekalo letošnje državno mladinsko prvenstvo v standardnem in pospešenem šahu. Prvenstva se je udeležilo prek dvesto igralk in igralcev. Iz naše šole sta nastopila Leon Škrbec in Nick Hočevar.

Leon, že večkratni državni prvak, tudi tokrat ni razočaral in je domov prinesel dve medalji. V standardnem šahu, kjer je branil lanski naslov,  je tokrat osvojil tretje mesto, državni prvak pa je postal v pospešenem šahu, kjer je gladko pometel z konkurenco. Nick Hočevar je na tako velikem tekmovanju nastopil prvič in je bil najmlajši udeleženec prvenstva. Osvojil je odlično 19. mesto in bo v isti kategoriji nastopil tudi prihodnje leto.

Mentor:  Jadran Hlad